4 Onkao mambo, anweba balongo bami bo natemwa, bo nkebesha kumona, lusekelo lwami ne munchinya wami,+ kosai+ mwi Nkambo anweba batemwe bami.2 Nasashijila Yodia kabiji nasashijila Shinchike namba bekale na mulanguluko umo mwi Nkambo.+3 Kine, nakusashijila ne obewa mukwetu wa kine wa mwingilo, kuba’mba ukwashenga bano banabakazhi baingijilenga* ne amiwa na mambo a mambo awama, pamo ne Kilemente ne bonse bakwetu ba mingilo bashala, baji na mazhina abo mu buku wa bumi.+4 Sekelainga mwi Nkambo kimye kyonse. Nemwambila jibiji namba, Sekelainga!+5 Kukooka muchima kwenu+ kuyukanyikwe ku bantu bonse. Nkambo uji pepi.6 Kange mubambishenga michima yenu na mambo a kintu nangwa kimo ne,+ bino mu bintu byonse mu lulombelo ne milombelo ya misashijilo pamo na kusanta, saka musolola kwi Lesa bintu byo mukeba;+7 kabiji mutende+ wa Lesa wakila milanguluko ya bantu ukalama michima+ ne milanguluko yenu kupichila mwi Kilishitu Yesu.8 Kyapelako, balongo bami, langulukainga* pa bintu bya kine, bintu byanema, bintu byaoloka, bintu bilengela muntu kwilama bulongo, bintu bileta butemwe, bintu bitelwa bulongo, bintu byawamisha, ne bintu byafwainwa kutotwa ku bantu.+9 Bintu byo mwafunjile kabiji byo mwatambwile ne kumvwa kabiji byo mwamwene mwi amiwa, byubainga,+ ne Lesa wa mutende ukekala ne anweba.10 Nasekela bingi mwi Nkambo kuba’mba luno mwatendeka kumvuluka jibiji.+ Nangwa kya kuba mwantele muchima, mwakankelwe kwikalapo na kimye kya kumwesheshamo kino.11 Kechi mbena kwamba kino na mambo a kuba nakajilwa bintu ne, mambo nafunda kala kusekela mu bintu byonka byo nji nabyo, kechi na mambo a bwikalo bwami byo buji ne.+12 Nayuka mwa kwikela umvwe nakajilwa+ nangwa umvwe nji na bintu byavula. Kabiji mu bintu byonse ne mu bwikalo bonse nafunda kyafyamika kya kusekela nangwa naikuta nangwa nafwa nzala, nangwa nji na bintu byavula nangwa mfwabyo.13 Mambo bintu byonse nji na ngovu ya kwibyuba na mambo a yewa umpa bulume.+14 Nangwa byonkabyo, mwaubile bingi bulongo byo mwankwashishenga mu kumanama kwami.15 Anweba bena Filipai mwayuka ne kuba’mba byo mwafunjile mambo awama kimye kitanshi, ne byo nafumine ku Makedonya, kafwako kipwilo kyankwashishe nangwa kutambula bukwasho bwami ne, kanatu anweba yenka;+16 mambo byo najinga mu Tesalonika mwantumijile bintu byo nakajilwe, kechi jimotu ne, bino jibiji.17 Kechi naamba kino na mambo a kukeba kya bupe ne, bino mbena kukeba namba mingilo yenu yawama imuletele bunonshi bwavula.18 Nangwa byonkabyo, nji na bintu byonse byo nkeba kabiji byavula. Kechi nakajilwapo kintu nangwa kimo ne, mambo natambula kwi Epafolodita+ bintu byo mwantumina, bo bwema bwawama,+ kyo kitapisho kyaitabilwa kitokesha Lesa ku muchima.19 Kupichila mwi Kilishitu Yesu, Lesa ukemupa bintu byonse byo mwakajilwa+ monka mwayila bunonshi bwa lukumo lwanji.20 Pano kwi aye Lesa wetu Tata kwikale lukumo myaka ne myaka. Amena.21 Ñimwinaiko bonse bazhijikwa ba mwi Kilishitu Yesu. Balongo bo nji nabo kuno bemwimuna.22 Bonse bazhijikwa kikatakata ba mu nzubo ya kwa Kesala,+ bemwimuna.23 Lusa lukatampe lwa Nkambo Yesu Kilishitu lwikale na muchima ye mumwesha.
bem_Latn